ರೋಗಿಗಳನ್ನು ನೋಡಿಕೊಳ್ಳೋಕು ಯಾರಿಲ್ಲ, ಅವ್ಯವಸ್ಥೆಯ ಆಗರವಾದ ಆಸ್ಪತ್ರೆ : ಬೆತ್ತಲಾಗಿ ನೆಲದಲ್ಲೇ ಮಲಗುತ್ತಿದ್ದಾರೆ ಕೊರೊನಾ ರೋಗಿಗಳು..! ಒಡಿಶಾ: ಕೊರೊನಾ ವೈರಸ್ ನಿಂದ ನರಳುತ್ತಿರುವವರಿಗೆ ಮೊದಲು ಆತ್ಮಸ್ಥೈರ್ಯ ತುಂಬುವವರು ಬೇಕು. ಮತ್ತೊಂದು ಕಡೆ ರೋಗಿಗಳನ್ನು ಸ್ವಚ್ಛ ಜಾಗದಲ್ಲಿಟ್ಟು ಸರಿಯಾದ ಸಮಯಕ್ಕೆ ಊಟ, ತಿಂಡಿ, ಔಷಧಗಳನ್ನ ನೀಡಿದ್ರೆ ಆದಷ್ಟು ಬೇಗ ಗುಣಮುಖರಾಗ್ತಾರೆ. ಆದ್ರೆ ಅಲ್ಲೊಂದು ಆಸ್ಪತ್ರೆಯಲ್ಲಿ ಅದು ಸಾಧ್ಯವಾಗ್ತಾ ಇಲ್ಲ. ಯಾವ ಕಡೆ ನೋಡಿದ್ರು ಅವ್ಯವಸ್ಥೆಯೇ ಕಾಣ್ತಾ ಇದೆ. ಓಡಿಶಾದ ಬರಿಪದಾ ಪಟ್ಟಣದ ಬಂಕಿಶೋಲಾದಲ್ಲಿರುವ ಕಿಮ್ಸ್ ಕೋವಿಡ್ ಕೇರ್ ಸೆಂಟರ್ ಅವ್ಯವಸ್ಥೆಯ ಆಗರವಾಗಿದೆ. ಸೋಷಿಯಲ್ ಮೀಡಿಯಾದಲ್ಲೆಲ್ಲಾ ಅದರ ವಿಡಿಯೋ ವೈರಲ್ ಆಗಿದೆ. ಅಲ್ಲಿನ ಸ್ಥಿತಿ ಬಗ್ಗೆ ರೋಗಿಯ ಸಂಬಂಧಿಕರೊಬ್ಬರು ವಿಡಿಯೋ ಮಾಡಿ ಸೋಷಿಯಲ್ ಮೀಡಿಯಾಗೆ ಹರಿಬಿಟ್ಟಿದ್ದಾರೆ. ಆ ಆಸ್ಪತ್ರೆಯಲ್ಲಿ ರೋಗಿಯನ್ನ ನೋಡಿಕೊಳ್ಳಲು ವೈದ್ಯರಾಗಲಿ, ದಾದಿಗಳಾಗಿ ಯಾರು ಇಲ್ಲ.ಕೋವಿಡ್ ಕುರಿತ ಎಲ್ಲಾ ಲೇಟೆಸ್ಟ್ ಅಪ್ಡೇಟ್ಸ್ ಓದಿ ಕೆಲವೊಂದಿಷ್ಟು ಆಕ್ಸಿಜನ್ ಸಿಲಿಂಡರ್ ಗಳಿವೆ. ಆದ್ರೆ ಅದನ್ನ ಆಪರೇಟ್ ಮಾಡೋದಕ್ಕೂ ಯಾರು ಇಲ್ಲ ಎಂದು ಸಂಬಂಧಿಕರು ಆರೋಪಿಸಿದ್ರೆ, ಇತ್ತ ಬಿಜೆಪಿ ಶಾಸಕ ಪ್ರಕಾಶ್ ಸೊರೆನ್ ಕೂಡ ಈ ಬಗ್ಗೆ ಮಾತನಾಡಿದ್ದಾರೆ. ಆ ಆಸ್ಪತ್ರೆಯಲ್ಲಿ ಕೊರೊನಾ ರೋಗಿಗಳ ಬಗ್ಗೆ ನಿರ್ಲಕ್ಷ್ಯ ವಹಿಸಲಾಗುತ್ತಿದೆ. ಆಕದಸಿಜನ್ ಇಲ್ಲದೆಯೂ ಹಲವು ರೋಗಿಗಳು ಸಾಯುತ್ತಿದ್ದಾರೆ. ದಾದಿಯರು ಸೋಂಕಿನ ಭಯದಿಂದ ರೋಗಿಗಳ ಹತ್ತಿರ ಸುಳಿಯುತ್ತಿಲ್ಲ ಎಂದಿದ್ದಾರೆ. ಇನ್ನು ಈ ಬಗ್ಗೆ ಆಸ್ಪತ್ರೆಯ ಆಡಳಿತ ಮಂಡಳಿ ಮಾತ್ರ ತುಟಿಕ್ ಪಿಟುಕ್ ಎನ್ನುತ್ತಿಲ್ಲ.